laion/Wikipedia-Exotic huggingface dataset:
קרייה

יֶרֶה פֶּאִיהֶנֵן (בפינית: Jere Pöyhönen; נולד ב-21 באוקטובר 1993), הידוע בשם קרייה (בפינית: Käärijä) הוא ראפר, זמר וכותב שירים פיני. ייצג את פינלנד באירוויזיון 2023 שהתקיים בליברפול שבממלכה המאוחדת עם השיר "Cha Cha Cha", שהגיע למקום השני בגמר. קרייה החל להפיק מוזיקה בשנת 2014. שם הבמה שלו מגיע מבדיחה עם חבריו ומתקשר למילת סלנג בפינית שקשורה להימורים, נושא שחוזר על עצמו במוזיקה שלו. הוא פרסם את המוזיקה שלו באופן עצמאי עד 2017, אז הוחתם בחברת התקליטים Monsp Records. לאחר מכן הוציא לאור את הסינגל הכפול "Koppi tules" / "Nou roblem". בשנת 2020 יצא לאור אלבום הבכורה שלו - Fantastista. ב-11 בינואר 2023 הוכרז כאחד משבעת המשתתפים ב-Uuden Musiikin Kilpailu 2023, הבחירה הלאומית של פינלנד לאירוויזיון 2023. השיר שלו "Cha Cha Cha" נכתב בשיתוף עם אלקסי נורמי ויוהנס נאוקרינן, ויצא לאור ב-18 בינואר 2023. ב-25 בפברואר 2023 ניצח בגמר, עם 539 נקודות, ונבחר לייצג את פינלנד באירוויזיון 2023 שהתקיים בליברפול שבממלכה המאוחדת בחודש מאי 2023. ב-11 במאי 2023 ביצע קרייה את "Cha Cha Cha" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד שובצה כמדינה ה-13, לפני צ'כיה ואחרי אסטוניה. במופע הגמר, בתום הקראת הניקוד שהעניקו צוותי השופטים, דורג שירה של פינלנד במקום הרביעי, עם 150 נקודות. בהצבעת הקהל הוא דורג במקום הראשון, עם 376 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Cha Cha Cha" במקום השני, כשבסך הכל קיבל 526 נקודות, "cha cha cha" ניהיה להיט בכל רחבי אירופה ונצפה עם 6 מיליון צפיות בערוץ Eurovision Song Contest. מדיה וקבצים בנושא קרייה בוויקישיתוף קרייה, ברשת החברתית פייסבוק קרייה, ברשת החברתית אינסטגרם קרייה, ברשת החברתית טיקטוק קרייה, סרטונים בערוץ היוטיוב קרייה, במסד הנתונים הקולנועיים IMDb (באנגלית) קרייה, באתר Rotten Tomatoes (באנגלית) קרייה, באתר אפל מיוזיק (באנגלית) קרייה, באתר ספוטיפיי קרייה, באתר סאונדקלאוד (באנגלית) קרייה, באתר Last.fm (באנגלית) קרייה, באתר AllMusic (באנגלית) קרייה, באתר MusicBrainz (באנגלית) קרייה, אמן באתר Encyclopedia Metallum (באנגלית) קרייה, באתר דיזר קרייה, באתר Discogs (באנגלית) קרייה, באתר Songkick (באנגלית) קרייה, באתר Genius קרייה, באתר טיידל (באנגלית) קרייה, באתר אמזון מיוזיק ”Koko ajan kehitytään, muttei unohdeta miksi tätä musaa tehdään” – Haastattelussa Käärijä, joka ei halua vakavoitua liikaa, Rumba.fi, ‏18 ביוני 2023 (בפינית) warnermusiclive, TAVALLINEN ARJEN MIES KÄÄRIJÄ JULKAISI FANTASTISEN DEBYYTTIALBUMINSA, Warner Music Finland, ‏17 בפברואר 2020 (ב־) Katso Käärijän matka UMK-voittajaksi, yle.fi (בפינית) Farren, Neil (25 בפברואר 2023). "Finland: Käärijä to Eurovision 2023". Eurovoix (באנגלית בריטית). נבדק ב-26 בפברואר 2023. {{cite web}}: (עזרה) Eurovision 2023 Semi-final 1 Results Eurovision 2023: Running order in the Grand Final
מינדן (פירושונים)

האם התכוונתם ל... מינדן - עיר במדינת נורדריין-וסטפאליה שבגרמניה בישופות מינדן – נסיכות כנסייתית של האימפריה הרומית הקדושה מינדן-ליבקה – מחוז בקצה הצפון-מזרחי של מדינת נורדריין-וסטפאליה מינדן-ראוונסברג – יחידה מנהלית פרוסית שהורכבה מנסיכות מינדן ורוזנות ראוונסברג בין השנים 1719 – 1807.
איסיזאורוס

איסיזאורוס (שם מדעי: Isisaurus) הוא סוג של דינוזאור מקבוצת הטיטאנוזאורים, אשר התקיים בהודו במשך הקרטיקון עליון שלפני 70 מיליון שנה מזמננו במשך המאסטריכט. סוג זה התגלה במרבצי המאובנים של תצורות למטה (אנ'). הסוג תואר למדע בשנת 2003 בידי החוקרים: Wilson ו-Upchurch, כשפירוש השם הוא: "הלטאה של המכון הסטטיסטי ההודי" (אנ'), המכונה בקיצור "איסי" (ISI). עם זאת מאובניו נחשבו למאובני טיטאנוזאורוס, כשהתגלו בידי החוקר Sohan Lal Jain והחוקר Bandyopadhyay ב-1997. הסוג מכיל מין אחד – Isisaurus colberti, הקרוי להוקרת החוקר האמריקאי אדווין ה. קולברט. דינוזאור זה היה בעל צוואר קצר יחסית, גוף נמוך ומבנה גולגולת דחוסה שדמתה מעט לזו של ברכיוזאורוס. הוא ניזון מעלי עצים נמוכים ומספר ממצאים שלו העידו שלקה במחלות כתוצאה מאכילת פטריות. לצידו התקיימו מספר זאורופודים דומים כמו הג'יינוזאורוס וכמה אבליזאוריים, אשר היו נפוצים בהודו של הקרטיקון. מדיה וקבצים בנושא איסיזאורוס בוויקישיתוף איסיזאורוס, באתר האנציקלופדיה של החיים (באנגלית) איסיזאורוס, באתר GBIF (באנגלית)
Cha Cha Cha (שיר)

"Cha Cha Cha" (בעברית: "צ'ה צ'ה צ'ה") הוא שיר בפינית של הראפר הפיני קרייה, שיצא לאור ב-17 בינואר 2023. השיר ייצג את פינלנד בתחרות האירוויזיון 2023 בליברפול שבממלכה המאוחדת לאחר שזכה ב־Uuden Musiikin Kilpailu 2023, הבחירה הלאומית של פינלנד לאירוויזיון. Uuden Musiikin Kilpailu 2023 הייתה המהדורה השתים עשרה של Uuden Musiikin Kilpailu (UMK), תחרות המוזיקה שבוחרת את המועמדים של פינלנד לתחרות האירוויזיון. התחרות כללה גמר ב-25 בפברואר 2023, שבו התחרו שבעה מועמדים. הזוכה נבחר על ידי שילוב של קולות הקהל (75%) ושבע קבוצות שופטים בינלאומיות מאוסטרליה, גרמניה, פולין, ספרד, שוודיה, אוקראינה והממלכה המאוחדת (25%). לצופים היו סך של 882 נקודות להעניק, בעוד שלחברי השופטים היו סך של 294 נקודות להעניק. כל קבוצת חבר מושבעים חילקה את הנקודות שלה באופן הבא: 2, 4, 6, 8, 10 ו-12 נקודות. הצבעת הצופים התבססה על אחוז ההצבעות שכל שיר הושג באמצעות הצבעה בטלפון, SMS ואפליקציה. במהלך ההצבעה בגמר, נחשף כי השיר קיבל 72 נקודות מהשופטים ו-467 נקודות מהצבעות הקהל, וזכה בסך הכל ב-539 נקודות, בהפרש של 387 נקודות מהמקום השני. כתוצאה מהניצחון, השיר ייצג את פינלנד באירוויזיון 2023. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פינלנד שובצה למחצית השנייה של חצי הגמר הראשון, שהתקיים ב-9 במאי 2023. לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פינלנד הופיעה כמדינה ה-15 והאחרונה בסדר, אחרי הולנד. ב-9 במאי 2023 ביצע קרייה את "Cha Cha Cha" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד שובצה כמדינה ה-13, לפני צ'כיה ואחרי אסטוניה. במופע הגמר, בתום הקראת הניקוד שהעניקו צוותי השופטים, דורג שירה של פינלנד במקום הרביעי, עם 150 נקודות. בהצבעת הקהל הוא דורג במקום הראשון, עם 376 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Cha Cha Cha" במקום השני, כשבסך הכל זכה לקבל 526 נקודות. מדיה וקבצים בנושא Cha Cha Cha בוויקישיתוף מידע על היצירה "Cha Cha Cha" באתר מיוזיק בריינז מילות השיר "Cha Cha Cha" באתר Genius סרטון השיר "Cha Cha Cha" באתר יוטיוב מידע על הרצועה "Cha Cha Cha" באתר ספוטיפיי Jonathan Vautrey, Käärijä wins Finland's UMK 2023 and will perform "Cha Cha Cha" at Eurovision, wiwibloggs, ‏25 בפברואר 2023 (באנגלית) Eurovision 2023: Allocation Draw results, eurovision.tv, ‏31 בינואר 2023 (באנגלית) "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22. Eurovision 2023 Semi-final 1 Results Eurovision 2023: Running order in the Grand Final 2023 המצעד הבינלאומי השנתי, באתר גלגלצ, ‏2023
נועם מלמוד

נועם גיל מלמוד (נולד ב-2 באוגוסט 2002) הוא כדורגלן ישראלי המשחק בעמדת הבלם בהפועל ירושלים. מלמוד התחיל את הקריירה שלו בקבוצת הנערים של הפועל ירושלים וכעבור שנתיים עברל זו של הפועל קטמון אליה הצטרף כאשר היה בן 13. ב-25 בדצמבר 2019 ערך את הופעת הבכורה שלו בקבוצה בניצחון 1–0 נגד הפועל ראשון לציון כאשר עלה כמחליף בדקה ה-90. עד לסיום העונה רשם 6 הופעות בליגה. עונה לאחר מכן, הצטרף לסגל הקבוצה הבוגרת במדיה רשם 22 הופעות. בסיום העונה העפילה ירושלים לליגת העל אחרי 21 שנות היעדרות. ב-30 באוגוסט 2021 ערך את הופעת הבכורה שלו בליגת העל בתיקו 0–0 נגד הפועל נוף הגליל. ב-7 בינואר 2023 בישל שער שוויון דרמטי לאופק ביטון בדרבי הירושלמי. ב-23 בספטמבר 2022 ערך את הופעת הבכורה שלו בנבחרת הצעירה בתיקו 1–1 נגד אירלנד במסגרת פלייאוף העלייה לאליפות אירופה בכדורגל עד גיל 21 - 2023. ב-20 במרץ 2023 מלמוד התמוטט באמצע אימון. דבר שאילץ אותו לעבור שיקום רפואי ארוך שאף היה אמור להוביל לפרישה ממשחק כדורגל. מלמוד חזר למגרשים לאחר שמונה חודשים. נועם מלמוד, באתר ההתאחדות לכדורגל בישראל נועם מלמוד, באתר Transfermarkt נועם מלמוד, באתר Soccerway נועם מלמוד, באתר WorldFootball.net נועם מלמוד, באתר FootballDatabase.eu פרופיל, באתר הפועל ירושלים שלומי אהרוני, אחרי 8 חודשים נועם מלמוד חזר לכר הדשא, באתר mynet ירושלים, ‏24 בנובמבר 2023
אילון ירושלמי

אילון ירושלמי (נולד ב-10 במרץ 1997) הוא כדורגלן ישראלי המשחק בעמדת הקשר במכבי יפו. ירושלמי החל לשחק כדורגל בקבוצת הילדים של מכבי תל אביב במדיה שיחק עד גיל 17, אז הצטרף למכבי נתניה. ב-20 במרץ 2013 ערך את הופעת הבכורה שלו בקבוצה הבוגרת, בהפסד 1–4 להפועל עכו. בקיץ 2017 הושאל להפועל חדרה מהליגה הלאומית, במדיה רשם 30 הופעות והיה שותף לחזרה של המועדון לליגת העל אחרי 39 שנות היעדרות. בתום העונה חזר לנתניה, אך לא זכה לדקות משחק רבות במדיה. בקיץ 2019 הושאל לסקציה נס ציונה, אך במהלך העונה הצטרף להפועל אום אל-פחם. בסיום העונה חזר לעוד עונה בנתניה בסיומה שוחרר וחתם בהפועל רמת גן. ב-20 ביוני 2022 חתם בסקציה נס ציונה. ב-17 ביולי 2023 חתם במכבי הרצליה. ב-27 ביוני 2024 חתם במכבי יפו. אילון ירושלמי, באתר ההתאחדות לכדורגל בישראל אילון ירושלמי, באתר Transfermarkt אילון ירושלמי, באתר Soccerway אילון ירושלמי, באתר FootballDatabase.eu תומר חבז, ‏סירושטיין, מגבו ואילון ירושלמי חתמו בנס ציונה, באתר ONE‏, 20 ביוני 2022 תומר חבז, ‏מכבי הרצליה החתימה את הקשר אילון ירושלמי, באתר ONE‏, 17 ביולי 2023
מוטי קסטל

מוטי קסטל (במקור: קסטלניץ; נולד ב-7 בנובמבר 1991, חשוון ה'תשנ"ב) הוא עיתונאי ישראלי המשמש ככתב פוליטי בערוץ עכשיו 14. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-1 בספטמבר 2020 הצטרף לערוץ 20 ככתב כללי. שם חשף את הפלגיאט בעיתון 'המודיע' בו העיתונאי מנחם גשייד העתיק בתדירות גבוהה מכותבים ועיתונאים ישראלים מובילים. באוקטובר 2020 פרסם תיעוד בו נראה מפקד תחנת המשטרה "לב הבירה" בירושלים, נצ"מ שימי מרציאנו מכה נער חרדי. נגד מרציאנו הוגש כתב אישום. באוגוסט 2023 חשף קסטל תכתובות בהן מספר אנשי עסקים קראו לאנשי עסקים אחרים להימנעות מפרסום בערוץ 14 וחשף תכתובת בה נשיא אוניברסיטת רייכמן, פרופ' רפי מלניק ניסה לשכנע את מנכ"ל בנק הפועלים להפסיק לפרסם בערוץ 14. מדיה וקבצים בנושא מוטי קסטל בוויקישיתוף מוטי קסטל, ברשת החברתית פייסבוק מוטי קסטל, ברשת החברתית אקס (טוויטר) מוטי קסטל, ביישום טלגרם מוטי קסטל באתר עכשיו 14 מוטי קסטל, הפרשן הפוליטי הבכיר שמעתיק טורים שלמים – ואיך זה קשור לנתניהו?, באתר עכשיו 14, 12 בינואר 2021 חיים גולדיטש, אישום נגד קצין משטרה שתועד תוקף ילד חרדי: "דחף בחוזקה לעבר קיר אבן", באתר ynet, 31 בדצמבר 2020 מערכת עכשיו 14, בעקבות פרסום ערוץ 20: נצ"מ שימי מרציאנו שתועד מכה נער – זומן לחקירה, באתר עכשיו 14, 6 באוקטובר 2020 המהדורה המרכזית, "נרסק אותם": כך תכננו בכירי המשק לחסל את ערוץ 14 | חשיפה, באתר עכשיו 14, 2 באוגוסט 2023 מוטי קסטל, כסף גדול נגד חופש הביטוי: חשיפה – התארגנות נוספת לחרם על ערוץ 14, באתר עכשיו 14, 4 באוגוסט 2023
Johnny Come Home

Johnny Come Home (בתרגום חופשי מאנגלית: ג'וני חזור הביתה) הוא שיר של הלהקה הבריטית "פיין יאנג קניבלז". השיר יצא לאור במאי 1985 כסינגל הראשון מתוך אלבום הבכורה של הלהקה, "Fine Young Cannibals", והפך לאחד מלהיטיה הגדולים. מבחינה מוזיקלית השיר דומה לרבים מלהיטיה האחרים של הלהקה: מיזוג של מוזיקת רוק וסקא, שמושר בקולו הייחודי של רולנד גיפט (אנ'), עם סולו חצוצרה בסגנון ג'אזי. השיר מתאר סיפור קשה של נער הבורח מהבית. בשיר מתחלפת נקודת המבט בין זו שלו – המגלה שהחיים בעיר הגדולה אינם כפי שציפה – לבין זו של הוריו, שדואגים לו ומבקשים ממנו לשוּב הביתה. מידע על היצירה "Johnny Come Home" באתר מיוזיק בריינז מילות השיר "Johnny Come Home" באתר Genius גרסאות נוספות ל"Johnny Come Home" באתר SecondHandSongs סרטון השיר "Johnny Come Home" באתר יוטיוב ‏"Johnny Come Home" – אודיו, באתר יוטיוב הופעה בתוכנית "Top of The Pops", ‏1985, בערוץ יוטיוב סינגל 7 אינץ', באתר Discogs, בדיקה אחרונה ב־26 בפברואר 2023 המצעד האוסטרלי, באתר australian-charts.com, בדיקה אחרונה ב־26 בפברואר 2023 Joel Whitburn, Joel Whitburn’s Top Pop Singles, 14th Edition: 1955-2012, Record Research, 2013, עמ' 296, בדיקה אחרונה ב־26 בפברואר 2023 Joel Whitburn, Hot Dance/Disco: 1974–2003, Record Research, 2004, עמ' 98, בדיקה אחרונה ב־26 בפברואר 2023 מיקומי שיא של שירי הלהקה במצעד הבריטי, באתר חברת המצעדים הרשמית, בדיקה אחרונה ב־26 בפברואר 2023 המצעד הגרמני, באתר offiziellecharts.de, בדיקה אחרונה ב־26 בפברואר 2023 מיקומי שיא של שירי הלהקה במצעד ההולנדי, באתר top40.nl, בדיקה אחרונה ב־26 בפברואר 2023 המצעד הישראלי (רשת ג'), באתר פזמונט, בדיקה אחרונה ב־27 בפברואר 2023 המצעד הניו זילנדי, באתר charts.nz, בדיקה אחרונה ב־26 בפברואר 2023 Timo Pennanen, Sisältää hitin - 2. laitos Levyt ja esittäjät Suomen musiikkilistoilla 1.1.1960–30.6.2021, הלסינקי: Kustannusosakeyhtiö Otava, 2021, עמ' 80. (בפינית), "Fine Young Cannibals" (קובץ PDF), בדיקה אחרונה ב־26 בפברואר 2023 המצעד הבלגי – פלנדריה, באתר ultratop.be, בדיקה אחרונה ב־26 בפברואר 2023
ונקובר (כדורגל)

מועדון כדורגל ונקובר (באנגלית: Vancouver FC) הוא מועדון כדורגל קנדי מהעיר ונקובר שבקולומביה הבריטית, המשחק בליגת העל הקנדית. ב-10 בנובמבר 2021 מנהלת ליגת העל הקנדית הודיעה כי בשנה הקרובה תקום קבוצה בוונקובר שתצטרף לליגה. ב-2 בנובמבר 2022 המועדון ערך את אירוע ההשקה הרשמי שלו בו הכריז על שמו בו הוצג מאמן הקבוצה אפשין קוטבי כמאמן הראשי הראשון של המועדון. נשיא המועדון הוא כדורגלן העבר רוב פרנד. הוא החל לשחק בליגת העל הקנדית בשנת 2023. מדיה וקבצים בנושא ונקובר בוויקישיתוף אתר האינטרנט הרשמי של ונקובר ונקובר, ברשת החברתית אינסטגרם פרופיל, באתר Transfermarkt
רונלד גרייב

רונלד גרייב (באנגלית: Ronald John Grabe;‏ נולד ב-13 ביוני 1945,ניו יורק) הוא טייס קרב ואסטרונאוט בתוכנית מעבורות החלל לשעבר של נאס"א. רונלד גרייב נולד בניו יורק וגדל שם. בשנת 1966 הוא קיבל תואר ראשון בהנדסה מאקדמיית חיל האוויר של ארצות הברית. בשנת 1967 הוא סיים לימודי הנדסת אווירונאוטיקה באוניברסיטה טכנית בבדרמשטאדט. בשנת 1967 הוא חזר לארצות הברית והיה טייס F-100 סופר סייבר. גרייב השתתף במלחמת וייטנאם וביצע כ-200 טיסות מבצעיות. בשנת 1971 הוא הוחזר לארצות הברית ועשה הסבה ל-F-111 ארדוורק. בשנת 1974 הוא סיים קורס טייסי ניסוי. בשנים 1976–1979 הוא שירת בבריטניה שיתף פעולה עם חיל האוויר המלכותי בבדיקות של מטוס הרייר והוקר סידלי הרייר. בהמשך הוא היה מדריך בבסיס חיל האוויר אדוארדס. בשנת 1981 גרייב נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1985 הוא השתתף במשימת STS-51-J של מעבורת החלל אטלנטיס כטייס (קרול בובקו היה מפקד צוות). זו הייתה משימה שפעלה לפי תוכנית של מחלקת ההגנה של ארצות הברית. במשימת STS-30 בשנת 1989 הוא היה טייס של מעבורת החלל אטלנטיס בפעם השנייה (דייוויד ווקר היה מפקד צוות). במהלך הטיסה שוחררה למסלול לכיוון נגה גשושית מגלן. בשנת 1992 הוא היה מפקד צוות STS-42 שהמריא על סיפון מעבורת החלל דיסקברי. המשימה עסקה בעיקר במחקרים בתחום חוסר משקל. בשנת 1993 גרייב היה מפקד צוות של STS-57 ששוגרה במעבורת החלל אנדוור. זו הייתה פעילות משותפת עם סוכנות החלל האירופית. בשנת 1994 גרייב עזב את נאס"א. מדיה וקבצים בנושא רונלד גרייב בוויקישיתוף ביוגרפיה
Volumes, 1 & 2 (מיני-אלבום של סמית ומאיירס)

Volumes, 1 & 2 הוא צמד מיני-אלבומים של ברנט סמית וזק מאיירס מלהקת הרוק האמריקאית שיינדאון. האלבום לא יצא תחת שיינדאון, אלא תחת שם הצמד, סמית ומאיירס (Smith & Myers). החלק הראשון, Volume 1, יצא לאור ב-9 באוקטובר 2020 והחלק השני, Volume 2, ב-23 באוקטובר באותה שנה. שני החלקים יצאו באטלנטיק רקורדס. בניגוד למיני אלבום הקודם של הצמד, באלבומים אלה ישנו שילוב של גרסאות כיסוי אקוסטיות מחד ושירים מקוריים של הצמד מאידך, חלקם בליווי פסנתר, ולא רק גיטרות אקוסטיות. שני השירים הראשונים שיצאו מתוך האלבומים היו השיר המקורי "Not Mad Enough", וגרסת כיסוי לשיר "Rockin' in the Free World" של ניל יאנג. שני השירים הופצו תחילה ביוטיוב ובערוצים נוספים ב-21 באוגוסט 2020. בדומה לצמד האלבומים הקודמים, גם הפעם אפשרו השניים למעריצים להצביע לשירים שיירצו שיבצעו להם גרסאות כיסוי, הפעם באמצעות האתר שלהם, ולא באמצעות פייסבוק. כל השירים נכתבו והולחנו על ידי ברנט סמית וזק מאיירס, למעט אם נכתב אחרת.  ברנט סמית – שירה, שותף לשירה ב-"Never Tear Us Apart" זק מאיירס – גיטרה, פסנתר, שירה ב-"Never Tear Us Apart" וב-"Don't Look Back in Anger" הפקה פריס ויזון – במאי הקליפים ל-"Not Mad Enough" ו-"One More Time" סנג'אי פאריק — במאי הקליפים ל-"Bad Guy" ו-"Panic!" מידע על האלבום Volumes, 1 & 2 באתר MusicBrainz מידע על האלבום Volumes, 1 & 2 באתר AllMusic האלבום Volumes, 1 & 2 באתר ספוטיפיי "Smith and Myers Discuss Challenge of Mixing Original Songs with Creative Covers on New Album". 21 באוגוסט 2020. {{cite web}}: (עזרה) "Shinedown Pair Debut Original Song + Neil Young Cover as Smith & Myers". Loudwire. "Volume 1 by Smith & Myers". 9 באוקטובר 2020. {{cite web}}: (עזרה)
כדורסל במשחקי אסיה 1966

כדורסל היה אחד מ-14 ענפי הספורט ששוחקו במשחקי אסיה 1966 בבנגקוק, תאילנד. נבחרת ישראל בכדורסל, שהייתה חלק ממשלחת ישראל למשחקים, השתתפה בטורניר בפעם הראשונה, וזכתה בתואר הראשון בתולדותיה על ידי ניצחון על המארחת תאילנד במשחק הגמר. המשחקים נערכו בין 10 ל-19 בדצמבר 1966 באצטדיון נימיבוטר (אנ'). נבחרת ישראל בכדורסל השתתפה בטורניר הפעם הראשונה בתולדותיה. הנבחרת ניצחה שישה מתוך שבעת משחקיה, כולל ניצחון 90–42 על המארחת תאילנד במשחק הגמר. מאמן הנבחרת היה שמעון שלח. הכדורסלנים שהשתתפו (בסוגריים מספר הנקודות שקלעו): תנחום כהן-מינץ (96) עופר אשד (85) רמי גוט (75) אילן זייגר-זוהר (68) צבי לובצקי (58) גרשון דקל (55) דוד קמינסקי (42) חיים שטרקמן (31) עמי שלף (25) אמנון אבידן (11) יגאל דר (10) יצחק מזרחי (8) ישראל פז, שמואל יעקבסון, כדורסל, מסדה, 1982, עמ' 97 תוצאות
פיוטר נילוס

פיוטר נילוס (ברוסית: Пётр Нилус;‏ 20 בפברואר 1869 – 23 במאי 1943). היה צייר וסופר אימפרסיוניסטי רוסי ואוקראיני. פיוטר נולד בפלך פודוליה של האימפריה הרוסית (כיום באוקראינה). סבו השתתף במלחמות נפוליאון של 1812. יש אי בהירות לגבי מקור של שם המשפחה "נילוס" ברוסיה. הדבר נובע בעיקר בהתייחסות אל המיסטיקן סרגיי נילוס, המוציא לאור של "הפרוטוקולים של זקני ציון" ברוסיה. לגבי מוצאו של סרגיי נאמר שהוא שוודי או שווייצרי , גרגור שוורץ-בוסטוניטש טען שהצייר פיוטר נילוס היה קשור לסרגיי נילוס. בגיל שבע עבר פיוטר לאודסה שם למד בבית הספר בשיעורי אמנות של קיריאק קוסטנדי. אחר כך למד באקדמיה הקיסרית לאמנויות בסנט פטרסבורג והשתתף בתערוכות של הנוודים. בניגוד לאנטישמי סרגיי נילוס, פיוטר נילוס התחתן עם יהודיה, בשם ברטה סולומונובנה, ובשנת 1906 יחד עם קורני צ'וקובסקי השתתף גם באיסוף ספרים ויצירות אמנות לטובת "ילדים יהודים שהתייתמו במהלך הפוגרום באוקטובר באודסה".[2] במהלך מלחמת האזרחים הרוסית, ב-1920, היגר לפריז, שם עבד עד מותו ב-1943. פיוטר נילוס היה חבר של אלכסנדר קופרין ואיוואן בונין. בשנים הראשונות בפריז הם גרו באותו בית. הם ניהלו התכתבות אינטנסיבית; פורסמו יותר ממאה מכתבים של פיוטר נילוס לבונין. מדיה וקבצים בנושא פיוטר נילוס בוויקישיתוף פיוטר נילוס, באתר "Find a Grave" (באנגלית) Michael Hagemeister, "Wer war Sergej Nilus?" Ostkirchliche Studien 40 (1991), 49-63. Biography of Pyotr Nilus on rulex.ru
קיריאק קוסטנדי

קיריאק קוסטנדי (באוקראינית: Киріак Костанді; ‏ 3 באוקטובר 1852 - 31 באוקטובר 1921) היה צייר רוסי ממוצא יווני וחוקר אמנות. חבר בתנועה האמנותית הריאליסטית הרוסית הנודדים הוא גם חיבר כמה ציורים אימפרסיוניסטיים. רוב חייו ויצירתו של קוסטנדי קשורים לעיר אודסה (באוקראינה) בה התגורר רוב חייו. ציוריו מוצגים במוזיאונים של אודסה, קייב, מוסקבה וסנט פטרסבורג. קוסטנדי נולד ב-1852 בדופינובקה, קרוב לעיר אודסה, במשפחה ממוצא יווני. קוסטנדי סיים את לימודיו בבית הספר לציור אודסה ב-1874, ואת האקדמיה לאמנויות בסנט פטרבורג ב-1882. לאחר מכן חזר לאודסה, שם צייר ולימד בבית הספר לציור. ב-1897 הצטרף לנודדים. לקוסטנדי היה חלק חשוב בהחדרת האידאולוגיה של הנודדים לאוקראינה. הוא היה ממייסדי אגודת האמנים הדרום-רוסים, כיהן כנשיא האגודה בשנים 1902 עד 1920. בשנת 1907 נבחר לחבר מלא באקדמיה לאמנויות של סנט פטרבורג. משנת 1917 שימש כמנהל מוזיאון העיר אודסה . קוסטנדי היה ריאליסט קפדני. הוא היה בעיקר צייר ז'אנר, אבל גם עסק בציורי נוף וציור דיוקנאות. לאחר מותו, חסידיו הקימו את אגודת האמנים קוסטנדי . קוסטנדי הוא אמן שהבדים שלו בנויים בצומת של אומנות גבוהה והקיום העממי. הם מאופיינים במגוון רחב של הצגת בעיות חברתיות, שהדאיגו אותו. בסוף שנות ה-80 התרחש שינוי ביצירתו של קוסטנדי. הוא נשאר מחויב לז'אנר החיים אך שינה מהותית את הגישות האמנותיות ואת השקפתו על מהות הציור. באותו זמן, הוא החשיב את הבעיות של אור השמש והאוויר כחשובות ביותר. במובן מסוים, הושפע מהמאסטרים של האימפרסיוניזם. קוסטנדי, בציוריו הקטנים מנסה לעצור את הזמן ואת רגע האירוע. בני דורו ציינו שקוסטנדי היה אמן פילוסופי. משנות ה-90 לכל ציוריו יש את המאפיין של סיפור קטן, כמעט מינימליזם בכל תמונה, בשילוב עם אוירה פיוטית גבוהה. העברת רגשות ומצבי רוח היא זו שהפכה למטרה העיקרית של האמן. מדיה וקבצים בנושא קיריאק קוסטנדי בוויקישיתוף קיריאק קוסטנדי, באתר "Find a Grave" (באנגלית) Kostandi, Kyriak, www.encyclopediaofukraine.com Peredvizhniki, www.encyclopediaofukraine.com Sergey Kuznetsov. "Kostandi, Kiriak." Grove Art Online. Oxford Art Online Kostandi Society of Artists, www.encyclopediaofukraine.com Sharov, Ihor; Шаров, Ігор (2007). Khudoz︠h︡nyky Ukraïny : 100 vydatnykh imen. Anatoliĭ. Tolstoukhov, Анатолій. Толстоухов. Kyïv: ArtEk.
פרנץ מלניצקי

פרנץ מלניצקי (בגרמנית: Franz Melnitzky;‏ 1822,קוקאשיצ'ה, בוהמיה – 1876, וינה) היה פסל אוסטרי. בן של סתת שהתמחה בסיתות והחליט להפוך לפסל. למד פיסול באולומואוץ ואחר כך עבר לוינה שם למד באופן פרטי אצל יוסף קליבר (אנ') לאחר שלא הצליח להיכנס לאיטליה למד במשך זמן קצר אצל הנס גאסר (אנ') והקים סטודיו. פסלים מעשה ידיו מצויים באולם הגדול של המוזיקפריין מעל העוגב ומעל היציעים הצדדיים וגם פסלים בגמלון החיצוני של המוזיקפריין בנושא אורפיאוס בשאול. פסל של היינריך השני, דוכס אוסטריה בווינה פסלי קריאטידה בווינה פיסול אדריכלי בווינה קריאטידה בווינה האולם הגדול של המוזיקפריין עם פסלים לבנים מאת פרנץ מלניצקי חזית המוזיקפריין עם הגמלון ובו פסלים בנושא אורפיאוס בשאול מדיה וקבצים בנושא פרנץ מלניצקי בוויקישיתוף
מארק אלפורד

מארק אלן אלפורד (באנגלית: Mark Allen Alford; נולד ב-4 באוקטובר 1963) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת מיזורי. מחוזו של אלפורד שוכן במרכז ובמערב מיזורי, ומשתרע מקולומביה עד לפרווריה הדרומיים של קנזס סיטי. אלפורד, עיתונאי במקצועו, הוא חבר המפלגה הרפובליקנית. אלפורד נולד בבייטאון שבטקסס. לאחר שסיים את לימודיו התיכוניים בתיכון סטרלינג החל ללמוד באוניברסיטת טקסס באוסטין, אך עזב את האוניברסיטה מבלי להשלים את לימודיו הגבוהים. בשנת 1995 החל אלפורד לעבוד בתחנת הטלוויזיה KPRC-TV הממוקמת ביוסטון, ככתב ומגיש בתוכניות סוף שבוע של "ערוץ 2 יוסטון" השייך לתחנה. לפני כן, היה מגיש ב-KDFW-TV שבדאלאס וכתב ב-WPTV-TV בווסט פאלם ביץ'. בין היתר עבד אלפורד ב-KWTX-TV שבווייקו וב-KXAN-TV שבאוסטין. בשנת 1998 עבר ל-WDAF-TV בקנזס סיטי כמגיש בערוץ Fox 4 News, שם נשאר במשך 23 שנים. ב-8 באוקטובר 2021, עם כניסתו לחיים הפוליטיים, הודיע על התפטרותו מהתחנה. ב-27 באוקטובר 2021 הכריז אלפורד על התמודדותו בבחירות 2022 לבית הנבחרים של ארצות הברית במחוז הקונגרס הרביעי של מיזורי. ב-8 באוגוסט נבחר בבחירות המקדימות למועמד המפלגה הרפובליקנית. ביום הבחירות הכלליות נבחר לקונגרס, וכהונתו החלה בראשית ינואר 2023 עם התכנסות הקונגרס ה-118 של ארצות הברית. אלפורד נשוי ללזלי ולהם 3 ילדים. מתגורר באחד מפרברי קנזס סיטי. מדיה וקבצים בנושא מארק אלפורד בוויקישיתוף אתר האינטרנט הרשמי של מארק אלפורד בבית הנבחרים האמריקאי (באנגלית) מארק אלפורד, באתר המדריך הביוגרפי של הקונגרס של ארצות הברית (באנגלית) מארק אלפורד, ברשת החברתית פייסבוק מארק אלפורד, ברשת החברתית אקס (טוויטר) מארק אלפורד, ברשת החברתית אינסטגרם מארק אלפורד, סרטונים בערוץ היוטיוב Interview with Fourth Congressional District candidate Mark Alford, באתר ABC 17 News‏, 28 באוקטובר 2022 (באנגלית) Mark Alford gives a special jobs report, באתר Fox 4 News‏, 8 באוקטובר 2021 (באנגלית) ג'ונתן שורמן, Former Fox 4 anchor enters race for Congress. 'I just feel like God's calling me', באתר The Kansas City Star‏, 27 באוקטובר 2021 (באנגלית) "Former news anchor Mark Alford: "God's calling me" to run for Congress". Metro Voice News. 2021-10-28. נבדק ב-2022-12-30.
עמינח (פירושונים)

האם התכוונתם ל... עמינח – חברה ישראלית לייצור מזרנים ומוצרי שינה אחרים שם משפחה עמִינֹחַ הוא שם משפחה: משה עמינח – ממייסדי הפועל המזרחי, אחיו של נחמיה נח עמינח – ראש החוג לתלמוד באוניברסיטת תל אביב, בנו של משה ואביו של ראם ראם עמינח – איש עסקים ורואה חשבון ישראלי, בעבר ראש אגף התקציבים במשרד הביטחון וראש המערך הכלכלי של צה"ל, בנו של נח ובעלה של רקפת רקפת רוסק עמינח – אשת עסקים ישראלית, בעבר מנכ"לית בנק לאומי, אשתו של ראם וכלתו של נח נחמיה עמינח – ממייסדי הפועל המזרחי, אחיו של משה פרס עמינח – פרס ספרותי המוענק מדי שנה ליוצרים, לסופרים, לחוקרים ולמשוררים בתחומים הנושקים לעולם הציונות הדתית מקרן עזבון של נחמיה ומרים עמינח ולזכרם